CELEX: 32006R0957
Language: lt
Date: 2006-06-28 00:00:00
Title: 2006 m. birželio 28 d.  Komisijos reglamentas (EB) Nr. 957/2006, dėl tam tikrų prekių klasifikavimo Kombinuotojoje nomenklatūroje ir iš dalies keičiantis Reglamentą (EEB) Nr. 48/90

29.6.2006   
            
            
               LT
            
            
               Europos Sąjungos oficialusis leidinys
            
            
               L 175/45
            
         
      KOMISIJOS REGLAMENTAS (EB) Nr. 957/2006
   2006 m. birželio 28 d.
   dėl tam tikrų prekių klasifikavimo Kombinuotojoje nomenklatūroje ir iš dalies keičiantis Reglamentą (EEB) Nr. 48/90
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikacija.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis šių bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               „Taškinės matricos ekranų“ klasifikavimas, nustatytas 1990 m. sausio 9 d. Komisijos reglamente (EEB) Nr. 48/90 dėl tam tikrų prekių klasifikavimo Kombinuotojoje nomenklatūroje (3), buvo sudarytas neteisingai ir todėl šio reglamento priedo lentelės 2 punktas turėtų būti išbrauktas.
            
         
               (6)
            
            
               Muitinės kodekso komitetas per jo pirmininko nustatytą laikotarpį oficialiai nepareiškė savo nuomonės dėl šio reglamento priedo lentelėje nurodytos 3 prekės.
            
         
               (7)
            
            
               Šio reglamento priedo lentelėje nurodytų 1 ir 2 prekių priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant šios lentelės 2 skiltyje nurodytus KN kodus.
   2 straipsnis
   Valstybių narių muitinių pagal Reglamento (EEB) Nr. 2913/92 12 straipsnio 6 dalies nuostatas išduota privalomąja tarifine informacija, neatitinkančia šio reglamento nuostatų, galima remtis dar tris mėnesius.
   3 straipsnis
   Reglamento (EEB) Nr. 48/90 priedo 2 punktas išbraukiamas.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 28 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 838/2006 (OL L 154, 2006 6 8, p. 1).
   
      (2)  OL L 302, 1992 10 19, p. 1 Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      (3)  OL L 8, 1990 1 11, p. 16. Reglamentas su paskutiniais pakeitimais, padarytais Reglamentu (EB) Nr. 705/2005 (OL L 118, 2005 5 5, p. 18).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Grafinis ir raidinis skaitmeninis vaizduoklis, pagamintas naudojant vienspalvių pasyviosios matricos skystųjų kristalų vaizduoklių technologiją.
                              Vaizduoklį sudaro skystųjų kristalų sluoksnis, įterptas tarp dviejų stiklo lakštų arba plokščių su tam tikru taškų skaičiumi (išdėstytų 64 eilutėse ir 240 stulpeliuose), ir elektroninė sąsajos plokštė, pagaminta naudojant C-MOS technologiją.
                              Jį galima prijungti prie kitų gaminių.
                              Juo neįmanoma rodyti televizijos vaizdų.
                           
                        
               
                  8531 20 95
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8531, 8531 20 ir 8531 20 95 atitinkančiais prekių aprašymais.
                  Vaizduoklyje yra elektroninė sąsajos plokštė, todėl jis nelaikytinas skystųjų kristalų įtaisu ir priskirtinas 9013 pozicijai (žr. SS paaiškinimų 9013 pozicijos paaiškinimų 1 dalį).
                  Vaizduoklyje nėra elektroninės įrangos vaizdo signalams atkurti, todėl jis nelaikytinas vaizdo monitoriumi ir nepriskirtinas 8528 pozicijai.
                  Vaizduoklis – švieslentė, priskirtina 8531 pozicijai, nes jis geba atkurti tik grafinius vaizdus ir raidinius skaitmeninius ženklus (taip pat žr. SS paaiškinimų 8531 pozicijos paaiškinimų D punktą).
               
            
                  
                              2.
                           
                           
                              Gaminys, žinomas kaip „skystųjų kristalų vaizduoklio modulis (jutiklinis ekranas)“, kuri sudaro aktyviosios matricos pavidalo skystųjų kristalų įtaisas su įmontuotu vidinio apšvietimo įtaisu, apgręžikliai, spausdintinės plokštės, turinti tik vaizdo elementų adresavimo elektroninius valdymo mazgus. Skystųjų kristalų įtaisas sudarytas iš skystųjų kristalų sluoksnio, įterpto tarp dviejų stiklo lakštų. Išorinis stiklo narvelių sluoksnis padengtas plonu elektrai laidžiu ir turinčiu varžą metalo sluoksniu.
                              Modulis pagamintas naudojant plonasluoksnių tranzistorių (TFT) technologiją. Jo matmenys: 34,5 (plotis) x 35,3 (aukštis) x 16,5 (gylis) cm, ekrano įstrižainės ilgis – 38,1 cm (15″).
                              Modulyje nėra kitų elektroninių komponentų (pavyzdžiui, maitinimo bloko, vaizdo keitiklio, skaitiklio (scaler), derintuvo ir t. t.) arba jungimo prie kitų aparatų sąsajų.
                           
                        
               
                  8548 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos c punktu bei KN kodus 8548, 8548 90 ir 8548 90 90 atitinkančiais prekių aprašymais.
                  Modulis – dalis, kuri netinkama naudoti vien arba daugiausia su tam tikros rūšies mašina, nurodyta XVI skyriuje, todėl remiantis XVI skyriaus 2 pastabos c punktu jis priskirtinas 8548 pozicijai.
               
            
                  
                              3.
                           
                           
                              Gaminys, žinomas kaip „skystųjų kristalų vaizduoklio modulis“, kurį sudaro aktyviosios matricos skystųjų kristalų pavidalo įtaisas su įmontuotu vidinio apšvietimo įtaisu, apgręžikliai ir spausdintinės plokštės, turinčios tik vaizdo elementų adresavimo elektroninius valdymo mazgus.
                              Modulis pagamintas naudojant plonasluoksnių tranzistorių (TFT) technologiją. Jo matmenys: 75,9 (plotis) x 44,9 (aukštis) x 4,9 (gylis) cm, ekrano įstrižainės ilgis – 81,6 cm (32″), skiriamoji geba –1 366 x 768 vaizdo elementai (taškai).
                              Modulyje nėra kitų elektroninių komponentų (pavyzdžiui, maitinimo bloko, vaizdo keitiklio, skaitiklio (scaler), derintuvo ir t. t.) arba jungimo prie kitų aparatų sąsajų.
                           
                        
               
                  8529 90 81
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu bei KN kodus 8529, 8529 90 ir 8529 90 81 atitinkančiais prekių aprašymais.
                  Gaminys nepriskirtinas 9013 pozicijai, nes jis sudarytas iš vidinio apšvietimo įtaiso, apgręžiklių ir spausdintinių plokščių, turinčių tik vaizdo elementų adresavimo elektroninius valdymo mazgus (taip pat žr. SS paaiškinimų 9013 pozicijos paaiškinimų 1 dalį).
                  Modulis nepriskirtinas 8473 pozicijai kaip automatinio duomenų apdorojimo mašinos vaizduoklio dalis, nes jis netinkamas naudoti vien tik arba daugiausia su automatinio duomenų apdorojimo mašinomis, nurodytomis 8471 pozicijoje.
                  Modulis negali būti priskirtinas 8531 pozicijai, nes, atsižvelgiant į jo charakteristikas, jis nelaikytinas elektriniu vaizdo signalizacijos aparatu, nurodytu 8531 pozicijoje, arba tokio aparato dalimi (taip pat žr. SS paaiškinimų 8531 pozicijos paaiškinimus).
                  Dėl savo charakteristikų (pavyzdžiui, matmenų ir skiriamosios gebos) modulis priskirtinas 8529 pozicijai, nes jis skirtas naudoti vien arba daugiausia su aparatais, nurodytais 8528 pozicijoje.